Nadia Comaneciová

Nadia Elena Comaneciová (v rumunskej verzii priezviska Comăneci, v anglickej Comaneci, * 12. november 1961, Onești, Rumunsko) je bývalá rumunská športová gymnastka, držiteľka piatich zlatých, troch strieborných a jednej bronzovej olympijskej medaily a prvá športová gymnastka, ktorá získala v olympijskej súťaži najvyššiu možnú známku v hodnote 10,00. Považuje sa za jednu z najvýznamnejších športovkýň 20. storočia a jednu z najúspešnejších svetových gymnastiek v dejinách.

V roku 1989, krátko pred pádom komunistického režimu v Rumunsku emigrovala cez Maďarsko a Rakúsko do USA, kde sa natrvalo usadila. V roku 1996 sa vydala za bývalého amerického gymnastu Barta Connera. Od 29. júna 2001 je naturalizovaná štátna príslušníčka Spojených štátov.

 Iné projekty 

 Zdroj 


Kategória:Rumunskí športoví gymnasti
Kategória:Rumunskí olympijskí víťazi
Kategória:Rumunskí strieborní olympijskí medailisti
Kategória:Rumunskí bronzoví olympijskí medailisti
Kategória:Olympijskí víťazi v športovej gymnastike
Kategória:Rumunskí emigranti a exulanti
Kategória:Osobnosti z Onești
Kategória:Naturalizované osobnosti USA